# LĪGUMS

*par reto slimību centra metodisko vadību un*

*reto slimību diagnostikas nodrošināšanu*

Rīgā,

DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

**Nacionālais veselības dienests**, kuru saskaņā ar Ministru kabineta 20\_\_.gada \_.\_\_\_\_\_ noteikumiem Nr.\_\_\_ „Nacionālā veselības dienesta nolikums” pārstāv\_\_\_\_\_\_\_\_\_\_\_\_\_, (turpmāk – Dienests) no vienas puses un

**valsts sabiedrība ar ierobežotu atbildību „Bērnu klīniskā universitātes slimnīca”** (turpmāk – Izpildītājs), kuru saskaņā ar \_\_\_\_\_\_ pārstāv\_\_\_\_\_\_\_\_\_\_\_\_\_\_\_ no otras puses, katrs atsevišķi saukts Līdzējs, abi kopā – Līdzēji, noslēdz šādu līgumu (turpmāk – Līgums):

# LĪGUMA PRIEKŠMETS

* 1. Reto slimību centra metodiskās vadības nodrošināšanai un reto slimību laboratoriskajai diagnostikai Dienests piešķir Izpildītājam Līguma 1.pielikumā norādīto finansējumu.
	2. Izpildītājs Līguma ietvaros nodrošina Ministru kabineta 2018.gada 28.augusta noteikumos Nr. 555 „ Veselības aprūpes pakalpojumu organizēšanas un samaksas kārtība” reto slimību koordinācijas centram noteiktos pienākumus un veselības aprūpes pakalpojumus reto slimību pacientiem, tajā skaitā:
		1. Līguma 1.pielikuma 2.punktā noteikto laboratorisko pakalpojumu sniegšanu;
		2. reto slimību koordinācijas centra metodisko vadību un Līguma 2.pielikumā norādīto pasākumu veikšanu, attiecīgajā termiņā sasniedzot šajā pielikumā norādīto rezultātu.

# LĪGUMA IZPILDE

* 1. Izpildītāja pienākums ir:
		1. nodrošināt saskaņā ar Līgumu piešķirtā finansējuma izlietojumu atbilstoši Līguma 1.1.-1.2.punktā noteiktajam;
		2. saglabāt visus ar Līguma izpildi saistītos dokumentus un pēc Dienesta pieprasījuma uzrādīt tos Dienesta pilnvarotai personai;
		3. aizpildīt un iesniegt Dienestam Līguma 3.-7. pielikumā esošos pārskatus par Līgumā noteikto pienākumu izpildi 20\_\_.gada pirmajos sešos mēnešos, līdz nākamā mēneša 20.datumam un turpmāk par iepriekšējo ceturksni, līdz nākamā ceturkšņa pirmā mēneša 20.datumam;
	2. Līguma 2.1.3.punktā noteiktos dokumentus Izpildītājs iesniedz Dienestam elektroniski noformēta dokumenta veidā, parakstot to ar drošu elektronisko parakstu.
	3. Dienestam ir tiesības:
		1. pārbaudīt ar Līguma saistību izpildi saistītos dokumentus;
		2. atteikties finansēt Līguma ietvaros Izpildītāja veiktos pakalpojumus no līdzekļiem, kas piešķirti Izpildītājam saskaņā ar Līgumu, ja Izpildītājs nav nodrošinājis visu ar Līguma saistību izpildi saistīto dokumentu saglabāšanu vai neuzrāda tos pēc Dienesta pieprasījuma;
		3. uzlikt par pienākumu Izpildītājam atmaksāt personai prettiesiski vai nepamatoti no personas iekasētu maksājumu par pakalpojumu, kas nodrošināts Līguma ietvaros.

# NORĒĶINU KĀRTĪBA

* 1. Izpildītājs līdz katra mēneša 10.datumam nosūta Dienestam rēķinus apmaksas veikšanai par attiecīgajā mēnesī Līgumā noteiktajiem pienākumiem atbilstoši Līguma 1.pielikuma 4.punktā norādītajai attiecīgā mēneša summai atsevišķi par katru no Līguma 1.pielikuma 4.14.punktā norādītajām budžeta apakšprogrammām. Rēķinus par janvāra – maija finansējumu Izpildītājs nosūta Dienestam 10 (desmit) darba dienu laikā pēc Līguma noslēgšanas.
	2. Dienests apmaksā Izpildītāja atbilstoši Līguma noteikumiem iesniegto rēķinu 10 (desmit) darba dienu laikā pēc tā saņemšanas.

# LĪDZĒJU ATBILDĪBA

* 1. Dienestam ir tiesības piemērot Izpildītājam līgumsodu par Līgumā noteikto Izpildītāja pienākumu neizpildi 0,1% no Līguma 1.pielikuma 4.punktā norādītās attiecīgā mēneša kopējās summas.
	2. Ja Dienests nav veicis rēķina apmaksu Līguma 3.2.punktā noteiktajā termiņā, Izpildītājs ir tiesīgs prasīt Dienestam līgumsodu 0,02% apmērā no nesamaksātās summas par katru nokavējuma dienu, ja nokavējums ir radies Dienesta vainas dēļ, bet ne vairāk kā 10% (desmit procentus) no nesamaksātās summas.
	3. Lai pieprasītu līgumsodu, Līdzējs nosūta rakstisku pretenziju un līgumsoda rēķinu uz otra Līdzēja oficiālo elektroniskā pasta adresi, noformējot ar drošu elektronisko parakstu, vai Līdzēja juridisko adresi papīra formātā.
	4. Līgumsoda rēķinu Līdzējs apmaksā 10 (desmit) darba dienu laikā pēc tā saņemšanas. Ja Izpildītājs nav veicis līgumsoda rēķina apmaksu minētajā termiņā, Dienestam ir tiesības ieturēt attiecīgu naudas summu no nākamajiem maksājumiem Izpildītājam.
	5. Līgumsoda samaksa neatbrīvo Līdzējus no Līgumā paredzēto saistību izpildes.

# NEPĀRVARAMA VARA

* 1. Līdzēji tiek atbrīvoti no atbildības par daļēju vai pilnīgu Līguma saistību neizpildi, ja tā radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Līdzēji nevarēja iepriekš paredzēt un novērst.
	2. Pie šādiem apstākļiem pieskaitāmi – uguns nelaime, kara darbība, dabas stihijas, streiki, iekšējie nemieri, blokādes, Līguma izpildi ietekmējošu normatīvo aktu stāšanās spēkā, tiesu spriedumi un lēmumi, kas būtiski ierobežo un aizskar Līdzēju tiesības un ietekmē viņu saistības, kā arī citi ārkārtēja rakstura apstākļi, kurus Līdzēji nevarēja paredzēt Līguma noslēgšanas laikā.
	3. Līdzējam, kas atsaucas uz nepārvaramu, ārkārtēja rakstura apstākļu darbību, piecu darba dienu laikā par tiem jāpaziņo otram Līdzējam, norādot iespējamo saistību izpildes termiņu.
	4. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, Līdzēji apņemas vienoties par to, vai šādi nepārvaramas varas apstākļi traucē vai padara Līguma saistību izpildi par neiespējamu, un vienoties par līgumsaistību turpināšanu vai izbeigšanu. Ja Līgums šādā kārtā tiek izbeigts, nevienam no Līdzējiem nav tiesību pieprasīt no otra zaudējumu atlīdzību.

# LĪGUMA SPĒKĀ ESAMĪBA, GROZĪŠANAS UN IZBEIGŠANAS KĀRTĪBA

* 1. Līgums stājas spēkā ar tā abpusējas parakstīšanas brīdi, attiecas uz periodu no 2019.gada 1.janvāra līdz 2019.gada 31.decembrim un ir spēkā līdz pilnīgai Līguma saistību izpildei.
	2. No Līguma spēkā stāšanās brīža spēku zaudē Dienesta un Izpildītāja 20\_\_.gada \_\_.\_\_ līgums Nr.\_\_\_\_\_\_\_ par personu ar retām slimībām ārstēšanas nodrošināšanu.
	3. Līgums var tikt grozīts vai papildināts, Līdzējiem rakstiski par to vienojoties.
	4. Līdzēji Līgumu var izbeigt pirms termiņa, savstarpēji rakstiski par to vienojoties vai pēc viena Līdzēja iniciatīvas, rakstiski brīdinot par to otru Līdzēju vismaz vienu mēnesi iepriekš. Izbeidzot Līgumu pirms termiņa, Dienests neuzņemas saistības, kas pārsniedz Līguma nosacījumus attiecīgajam Līguma spēkā esamības periodam.

# PAPILDU NOTEIKUMI

* 1. Līdzēji strīdus un domstarpības, kas saistītas ar Līguma izpildi, risina savstarpēju sarunu ceļā un ja vienošanos nav iespējams panākt, tad strīdu risina Latvijas Republikas tiesā saskaņā ar normatīvajiem aktiem.
	2. Līdzējiem adresēta rakstiska korespondence nosūtāma uz šā Līguma IX. sadaļā norādīto oficiālo elektroniskā pasta adresi, izmantojot drošu elektronisko parakstu, vai pasta adresi. Līdzēji ir tiesīgi korespondenci nodot otram Līdzējam personiski vai ar kurjera starpniecību, otram Līdzējam apliecinot (parakstot) korespondences saņemšanas faktu. Korespondence, kas nosūtīta, izmantojot pasta pakalpojumus, bet, kas nav nosūtīta ierakstītā vēstulē, uzskatāma par saņemtu astotajā dienā no tās izsūtīšanas dienas.
	3. Katrs Līdzējs piecu darba dienu laikā informē otru Līdzēju par Līguma IX. sadaļā norādīto rekvizītu maiņu, kā arī par jebkuriem apstākļiem, kas var ietekmēt Līguma saistību turpmāku izpildi.
	4. Līgums sastādīts latviešu valodā uz 3 (trīs) lapaspusēm 2 (divos) identiskos eksemplāros, pa 1 (vienam) eksemplāram katram Līdzējam.

# LĪGUMA PIELIKUMI

* 1. Līguma *1.pielikums* – „Līguma finanšu apjoms”;
	2. Līguma *2.pielikums* – „Reto slimību koordinācijas centra 2019.gadā plānotie metodiskie pasākumi”;
	3. Līguma *3.pielikums* – veidlapa „Pārskats par laboratorisko pakalpojumu sniegšanu personām ar retām slimībām”;
	4. Līguma 4*.pielikums* – veidlapa „Pārskats par reto slimību koordinācijas centra metodiskā darba izpildi”;
	5. Līguma *5.pielikums* – veidlapa „Pārskats par reto slimību koordinācijas centra pacienta atpazīšanas karšu izgatavošanu”;
	6. Līguma *6.pielikums* – veidlapa “Pārskats par līdzekļu izlietojumu reto slimību centra metodiskās vadības nodrošināšanai 2019.gadā”;
	7. Līguma *7.pielikums* – veidlapa “Pārskats par reto slimību centra metodiskās vadības nodrošināšanā iesaistīto darbinieku darbu izpildi un atlīdzības maksājumiem”.

# LĪDZĒJU REKVIZĪTI

|  |  |
| --- | --- |
| **9.1. Dienests** | **9.2. Izpildītājs** |
| adrese: Cēsu iela 31/k-3, Rīga, LV-1012 | adrese: Vienības gatve 45, Rīga, LV-1004 |
| reģ. Nr.: 90009649337 | reģ. Nr.: 40003457128 |
| Banka: Valsts kase | Valsts kase |
| konts: LV58 TREL 2290 6740 1100 0konts: LV49 TREL 2290 6741 0500 B | konts: LV89 TREL 9290 4550 0000 0 |
| kods: TREL LV22elektroniskā pasta adrese: nvd@vmnvd.gov.lv | kods: TREL LV22elektroniskā pasta adrese: info@bkus.lv |